वीर रस
जब किसी रचना या वाक्य आदि से वीरता जैसे स्थायी भाव की अनुभूति होती है, तो उसे वीर रस कहा जाता है। युद्ध अथवा किसी कार्य को करने के लिए ह्रदय में जो उत्साह का भाव जागृत होता है उसे वीर रस कहते है। आचार्य रामचंद्र शुक्ल वीर रस को चारणों की पारिवारिक सम्पत्ति मानते थे। बुन्देलों हरबोलो के मुह हमने सुनी कहानी थी। खूब लड़ी मरदानी वह तो झाँसी वाली रानी थी॥ इसी तरह, यह युद्ध का वर्णन भी वीर रस का द्योतक है- "बातन बातन बतबढ़ होइगै, औ बातन माँ बाढ़ी रार, दुनहू दल मा हल्ला होइगा दुनहू खैंच लई तलवार। पैदल के संग पैदल भिरिगे औ असवारन ते असवार, खट-खट खट-खट टेगा बोलै, बोलै छपक-छपक तरवार॥